b'\n_START_ARTICLE_\nHabitatge a l\'avinguda d\'Espanya, 12\n_START_SECTION_\nDescripci\xc3\xb3\n_START_PARAGRAPH_\nEs tracta d\'un edifici entre mitgeres situat a l\'Avinguda d\'Espanya. L\'edifici consta d\'una construcci\xc3\xb3 de quatre altures, planta baixa i tres pisos. Destaca el tractament formal dels elements arquitect\xc3\xb2nics amb regust classicista. La planta baixa mostra parament de pedra vista i consta d\'un acc\xc3\xa9s situat a la dreta i d\'un finestral amb dos mainells. En el primer pis destaquen especialment les dues finestres, amb ampit corregut suportat per m\xc3\xa8nsules molt desenvolupades. L\'altre element destacable del frontis \xc3\xa9s la galeria del pis superior, conformada per cinc arcs de mig punt, a mode de solana, decorada amb elements geom\xc3\xa8trics i vegetals esgrafiats. La propietat de la "Caja de pensiones para la Vejez y de Ahorro" queda ressaltada a partir de l\'anagrama que es repeteix en relleus petris, vitralls i reixes met\xc3\xa0l\xc2\xb7liques.'